钦定古今图书集成/明伦汇编/氏族典/第270卷 > 王定国
## 钦定古今图书集成/明伦汇编/氏族典/第270卷 > 王定国

按《万姓统谱》：“定国字安卿，福安人。少有大志。绍兴之
末，叩阍上边宜十策。高宗幸金陵，复进十五事，命从
赵端招抚山东，张浚留致宣幕。时海州为红巾所据，
遣定国与魏胜收复之，就摄判官，兼州事，改泗州推
官。隆兴间，陈敏知高邮，辟定国为判官，竭力守城，与
金兵凡九十三战皆捷。孝宗大悦，特创高邮军佥判”
以处丁内艰，改舒州。宰执列荐召对，上谓大臣曰：“定
国忠义勇略，真英士也。”除知高邮军，政绩甚著，终朝
奉大夫焉。